  Туспуктэм : vk.com (Александр Старцев) Майя Бывальцева Яр ёросысь Укан школаын рос-прос тупатъян ужъёсты йылпумъязы. Выльдӥськон «Модернизация школьных систем образования» федерал программая ортчытэмын. Со сярысь Яр ёрослэн тӧроез Александр Старцев «ВКонтакте» мерлыко вотэсысь бамаз ивортӥз. Лэсьтӥськисьёс юртлэсь азьпалзэ, липетлэсь люкетсэ, дышетскон классъёсты тупатъязы, выжъёсты но уноосты, электроезъёсты, ву но шуныт сётон сӧзнэтэз, пож ву коншкон гумыосты воштӥзы. Озьы ик школалэсь дизайнзэ но быдэсак тупала куронъёсъя выльдӥзы. Со сяна, туала мебель, компьютеръёс, спорт тӥрлык басьтӥзы. « Шумпотымон, табере гуртысь но пиослэн но нылъёслэн ӟечлыко тодон-валанъёс басьтыны ваньмыз вань шуыса. Оскисько, выльдэм школаязы ваньмыз дышетскисьёс туж ӟеч ужъемышъёс возьматозы, нош дышетӥсьёс – вань выль луонлыкъёсты ужазы кутозы » Александр Старцев, Яр ёрослэн тӧроез Солэн кылъёсызъя, Яр ёросын федерал прграммая куинетӥзэ школаез рос-прос выльдӥзы ни. Нош оглом Удмуртиын 23 школаез туэ тупатъялозы. Тодэ вайытом, та нуналъёсы Сюмси ёросысь Кильмезь школаез рос-прос тупатъям бере усьтӥзы.  Тегъёс: Яр школаос тупатъянужъёс Удмуртия  